Diari Oficial de la Generalitat Valenciana


Sumari del DOGV 6539, del 09-06-2011 (2011/6424)

Iniciació del procediment de concurs per al desenvolupament i execució d'un programa d'actuació integrada de la unitat d'execució única del sector de sòl urbanitzable Racons-2 (clau UNO-14, codi EDA 4.1) del Pla General Transitori de Dénia.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6539

Data del DOGV
:   09-06-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/6424


Data del document
:   30-05-2011

Organisme emissor
:   Nou Litoral, SL

Tipus de document
:   Anunci

Anàlisi jurídica

 Descriptors 

:   * Dénia
    * contracte d'obres

Iniciació del procediment de concurs per al desenvolupament i execució d'un programa d'actuació integrada de la unitat d'execució única del sector de sòl urbanitzable Racons-2 (clau UNO-14, codi EDA 4.1) del Pla General Transitori de Dénia. [2011/6424]  
 Amb data 10 de febrer de 2011, la mercantil Nou Litoral, SL, a l'empara del que disposa l'apartat 1 de l'article 130 de la Llei 16/2005, Urbanística Valenciana, va instar a l'Ajuntament de Dénia la iniciació del procediment de concurs per al desenvolupament i execució d'un programa d'actuació integrada del sector de sòl urbanitzable Racons-2 (clau UNO-14, codi EDA 4.1) del Pla General Transitori de Dénia, que cal tramitar per gestió indirecta, i l'aprovació de bases particulars.  
   
Atés que han transcorregut tres mesos des que es va instar la sol·licitud sense haver-hi obtingut una resposta per part de l'Ajuntament de Dénia, és per això que, segons el que disposa l'article 282 del Reglament d'Ordenació i Gestió Territorial i Urbanística, aprovat pel Decret 67/2006, de 19 de maig, s'inicia el procediment per a la gestió indirecta del programa per al desenvolupament d'actuació integrada del sector de sòl urbanitzable Racons-2 del Pla General Transitori de Dénia, de conformitat amb el que s'indica tot seguit:  
  
Entitat adjudicadora: Ajuntament de Dénia.  
Bases reguladores:  
- Generales.  
Publicades en el Butlletí Oficial de la Província d'Alacant número 138, de data 17 de juny de 2006.  
- Particulars.  
  
Les aprovades amb caràcter supletori per l'Ordre de 13 de desembre de 2006, del conseller de Territori i Habitatge, per la qual s'aprova el model tipus de bases particulars per a l'adjudicació de programes d'actuació integrada, publicades en el Diari Oficial de la Comunitat Valenciana número 5408, de data 15 de desembre de 2006.   
Es podrà obtindre una còpia de les bases generals a la Gerència Municipal d'Urbanisme. D'altra banda, es troben inserides al portal municipal (, apartat: Serveis Municipals, Gerència Municipal d'Urbanisme).  
Les bases particulars per a la tramitació d'aquest programa d'actuació integrada són les del model tipus aprovades per la Conselleria de Territori i Habitatge, mitjançant l'Ordre de 13 de desembre de 2006, i publicades en el Diari Oficial de la Comunitat Valenciana número 5408, de data 15 de desembre de 2006 ().  
   
Lloc de presentació de proposicions:  
Ajuntament de Dénia  
Gerència Municipal d'Urbanisme  
C/ Ronda Muralles, número 42  
03258 Dénia (Alacant)  
   
Idiomes: valencià i castellà.  
Documentació: acreditació de solvència tècnica, econòmica i financera.   
Documentació que han de presentar els concursants: serà l'exigida per les bases particulars. En aquestes bases es diferencia la susceptible de valoració de la que no ho és. En tot cas, la documentació a què fa referència l'article 134 de la Llei 16/2005, de 30 de desembre, Urbanística Valenciana, haurà d'haver sigut sotmesa a informació pública prèviament per un termini mínim d'un mes, en la forma i amb els requisits exigits per aquest precepte.  
Admissibilitat de variants: no.  
Criteris objectius d'adjudicació: d'acord amb el que disposen les bases particulars del concurs.  
Garanties:  
Provisional: 2% del pressupost estimat de càrregues d'urbanització, que es fixen en 02.077.302,70 euros, i que puja a 342.088,25 euros.   
  
Definitiva: 15% del valor de les càrregues d'urbanització, d'acord amb el que disposen les bases generals del concurs.  
Data de remissió d'aquest edicte al Diari Oficial de la Unió Europea: aquest anunci ha sigut remés al Diari Oficial de la Unió Europea en data 20 de maig de 2011.  
Per a obtindre qualsevol informació relativa a aquest concurs, cal adreçar-se a l'atenció de: gerent d'Urbanisme.  
   
València, 30 de maig de 2011.- El conseller delegat de l'AIU Nou Litoral, SL: Alfonso-Carlos Monferrer Daudí.